CELEX: 62008CN0222
Language: bg
Date: 2008-05-21 00:00:00
Title: Дело C-222/08: Иск, предявен на 21 май 2008 г. — Комисия на Европейските общности/Кралство Белгия

15.8.2008   
            
            
               BG
            
            
               Официален вестник на Европейския съюз
            
            
               C 209/24
            
         Иск, предявен на 21 май 2008 г. — Комисия на Европейските общности/Кралство Белгия
   (Дело C-222/08)
   (2008/C 209/35)
   Език на производството: нидерландски
   Страни
   
      Ищец: Комисия на Европейските общности (представители: H. van Vliet и A. Nijenhuis)
   
      Ответник: Кралство Белгия
   Искания на ищеца
   
               —
            
            
               да се установи, че при транспониране на разпоредбите относно изчисляване на себестойността на универсалната услуга и финансирането на задължението за предоставянето й Кралство Белгия не е изпълнило задължението си по член 12, параграф 1, член 13, параграф 1 и приложение IV, част A към Директива 2002/22/EО,
            
         
               —
            
            
               да се осъди Кралство Белгия да заплати съдебните разноски.
            
         Правни основания и основни доводи
   Директива 2002/22 относно универсалната услуга и правата на потребителите във връзка с електронните съобщителни мрежи и услуги (Директива за универсалната услуга) урежда между другото хипотези, в които потребностите на крайните потребители не могат в достатъчна степен да се задоволят на пазара и съдържа разпоредби относно предоставянето на разположение на универсалната услуга. Член 12, параграф 1 от директивата определя, че когато националните регулаторни органи считат, че предоставянето на универсална услуга, както е определено в членове 3-10, може да представлява несправедливо затруднение за предприятията, определени да предоставят универсална услуга, нетната себестойност за предоставянето на универсална услуга се изчислява по писания в член 12 начин. В приложение IV, част A се съдържат разпоредби относно изчисляването на нетната себестойност. Член 13, параграф 1 определя, че когато на базата на изчисленията на нетната себестойност, посочена в член 12, националните регулаторни органи установят, че дадено предприятие е предмет на несправедливо затруднение, държавите-членки, по молба на определеното предприятие, могат да вземат решение да въведат механизъм за компенсации на изчислената нетна себестойност за предприятието.
   Според становището на Комисията Белгия не е транспонирала надлежно разпоредбите на член 12, параграф 1, член 13, параграф 1 и на приложение IV, част A към директивата. Белгийското правителство не намира нищо нередно в правната уредба, според която предлагането на социални тарифи в областта на предоставянето на универсална услуга представлява несправедливо затруднение съответните предприятия. Освен това, белгийската правна уредба не отговаряла на изискванията относно изчисляването на нетната себестойност, както между другото тя е установена в последната част от приложение IV, част A към директивата.